*1. melléklet a 370/2011. (XII. 31.) Korm. rendelethez*

***NYILATKOZAT***

*A)* Alulírott **Kondriczné Dr. Varga Erzsébet a Bátaszéki Közös Önkormányzati Hivatal** költségvetési szerv vezetője jogi felelősségem tudatában kijelentem, hogy az előírásoknak megfelelően 2022. évben az általam vezetett költségvetési szervnél gondoskodtam

- a belső kontrollrendszer kialakításáról, valamint szabályszerű, eredményes, gazdaságos és hatékony működéséről,

- a költségvetési szerv vagyonkezelésébe, használatába adott vagyon rendeltetésszerű igénybevételéről, az alapító okiratban előírt tevékenységek jogszabályban meghatározott követelményeknek megfelelő ellátásáról,

- a rendelkezésre álló előirányzatoknak a célnak megfelelő felhasználásáról,

- a költségvetési szerv tevékenységében a hatékonyság, eredményesség és a gazdaságosság követelményeinek érvényesítéséről,

- a tervezési, beszámolási, információszolgáltatási kötelezettségek teljesítéséről, azok teljességéről és hitelességéről,

- a gazdálkodási lehetőségek és a kötelezettségek összhangjáról,

- az intézményi számviteli rendről,

- olyan rendszer bevezetéséről, amely megfelelő bizonyosságot nyújt az eljárások jogszerűségére és szabályszerűségére vonatkozóan, biztosítja az elszámoltathatóságot, továbbá megfelel a hazai és közösségi szabályoknak,

- arról, hogy a vezetők a szervezet minden szintjén tisztában legyenek a kitűzött célokkal és az azok elérését segítő eszközökkel annak érdekében, hogy végre tudják hajtani a meghatározott feladatokat és értékelni tudják az elért eredményeket. E tevékenységről a vezetői beszámoltatás rendszerén keresztül folyamatos információval rendelkeztem, a tevékenységet folyamatosan értékeltem.

A vonatkozó jogszabályok belső kontrollrendszerre vonatkozó előírásainak az alábbiak szerint tettem eleget:

**Kontrollkörnyezet:** Az Alapító Okiratok és Szervezeti és Működési Szabályzatok indokolt módosítását elvégeztük. A szabályzatok felülvizsgálatát, módosítását, pontosítását folyamatosan napirenden tartjuk.

**Kockázatkezelési rendszer:** Az ellenőrzési terveket kockázatelemzéssel készítettük elő. Az integrált kockázat kezelési rendszer kereteinek kialakítására megtettük a szükséges kezdő lépéseket.

**Kontrolltevékenységek:** A kontrolltevékenységek rendjét a gazdálkodási területen felülvizsgáltuk, a napi operatív munkában a zártkörű alkalmazást biztosítjuk.

**Információs és kommunikációs rendszer:** Az iktatási rendszert naprakészen működtetjük. A nyilvántartási, adatszolgáltatási hiányosságokat a folyamatok menetében javítottuk, a szabálytalanságokat megelőztük, korrupció gyanús ügyet nem tártunk fel.

**Nyomon követési rendszer (monitoring):** A belső ellenőrzést a jogszabályi előírásoknak megfelelően működtetjük.

Kijelentem, hogy a benyújtott beszámolók a jogszabályi előírások szerint a valóságnak megfelelően, átláthatóan, teljes körűen és pontosan tükrözik a szóban forgó pénzügyi évre vonatkozó kiadásokat és bevételeket.

Az általam vezetett költségvetési szerv gazdasági vezetője eleget tett a kétévenkénti esedékes továbbképzési kötelezettségének a belső kontrollok témakörében: ÁBPE II. Uniós támogatások ellenőrzése (2021.)

igen - nem

Bátaszék, 2023. január 31.

P. H.

Kondriczné Dr. Varga Erzsébet